Agentia Nationala pentru Ocuparea

Fortei de Munca
- Prezentare generala -

Piata muncii a suferit schimbari puternice in ultimul deceniu. Modificarile aparute au creat nevoia unei noi institutii. Una moderna, flexibila cu capacitatea de a raspunde acestor provocari.

Agentia Nationala pentru Ocuparea Fortei de Munca (ANOFM) are in subordine Agentia Municipiului Bucuresti, 41 de agentii judetene ( in cadrul carora functioneaza 70 de agentii locale si 141 puncte de lucru), 8 centre judetene de formare profesionala a somerilor, 8 centre regionale de formare profesionala a adultilor, precum si Centrul National pentru Formarea Profesionala a Personalului Propriu Rasnov.
Serviciile sale se adreseaza somerilor si agentilor economici. Principalul sau obiectiv este cresterea gradului de ocupare a fortei de munca si implicit scaderea ratei somajului.

Obiectivele principale ale Agentiei Nationale pentru Ocuparea Fortei de Munca sunt: 

a) Institutionalizarea dialogului social in domeniul ocuparii si formarii profesionale;

b) Aplicarea strategiilor in domeniul ocuparii si formarii profesionale;

c) Aplicarea masurilor de protectie sociala a persoanelor neincadrate in munca.
Pentru realizarea obiectivelor sale, Agentia Nationala pentru Ocuparea Fortei de Munca are urmatoarele atributii principale:
a) organizeaza, presteaza si finanteaza, in conditiile legii, servicii de formare profesionala pentru persoanele neincadrate in munca;

b) orienteaza persoanele neincadrate in munca si mediaza intre acestea si angajatorii din tara, in vederea realizarii echilibrului dintre cerere si oferta pe piata interna a fortei de munca;

c) face propuneri privind elaborarea proiectului de buget al asigurarilor pentru somaj;

d) administreaza bugetul asigurarilor pentru somaj si prezinta Ministerului Muncii si Solidaritatii Sociale rapoarte trimestriale si anuale privind executia bugetara;

e) propune Ministerului Muncii si Solidaritatii Sociale proiecte de acte normative in domeniul ocuparii si formarii profesionale si al protectiei sociale a persoanelor neincadrate in munca;

f) organizeaza serviciile de stabilire, plata si evidenta a ajutoarelor, alocatiilor si indemnizatiilor finantate din bugetul asigurarilor pentru somaj;

g) implementeaza programe finantate din Fondul Social European;

h) elaboreaza, in baza indicatorilor sociali de performanta stabiliti de Ministerul Muncii si Solidaritatii Sociale, programe anuale de activitate pe care le supune spre aprobare Ministrului Muncii si Solidaritatii Sociale.
